
Az alap szaporodási ráta meghatározása különféle rendszerekben

Ennek a dolgozatnak a célja kettős: egyrészt megmutatjuk, hogyan lehet közönséges diffe-
renciálegyenletek, (közönséges) differenciaegyenletek, illetve reakció-diúzió-differenciálegyenletek
esetében kiszámítani az elemi reprodukciós számot, másrészt  egyéb kritériumok alkalmazása-
kor fellépő bonyolult számolásokat megkönnyítendő  a ráta konkrét rendszereben történő kiszá-
mításával feltételt adunk a fázissík pozitív oktánsának határán lévő egyensúlyi helyzet lokálisan
aszimptotikusan stabilis voltára.
A bemutatott algoritmust egy a témavezetőim által megalkotott vertikális transzmissziót nél-
külöző járványterjedési modellre, annak többféle módon diszkretizált változatára, majd az abból,
mint kinetikai rendszerből képzett reakció-diffúzió-rendszerre alkalmazzuk.
A folytonos esetben megmutatjuk, hogy amikor az elemi reprodukciós szám átlép egy kritikus
értéket forward transzkritikus bifurkáció lép fel: stabilis endemikus egyensúlyi helyzet keletkezik.
A folytonos rendszert aztán explicit Euler-, illetve nemsztenderd Mickens-féle diszkretizációk-
nak vetjük alá. Az így keletkezett diszkrét rendszerek esetében, megmutatjuk, hogy miként kell
megválasztani a lépésközt úgy, hogy a diszkretizált rendszer örökölje a folytonos rendszer dinami-
kai tulajdonságait: a fázistér pozitív oktánsa invariáns maradjon, és a megoldások a diszkretizáció
után is egyenletesen korlátosak legyenek. Mindeközben az explicit Euler-féle diszkretizációval
kapott rendszer esetében tetszőleges egyensúlyi helyzetben linearizált rendszer mátrixának spekt-
rális tulajdonságait használva olyan korlátot adunk a lépésköz megválasztására, hogy az eredeti
rendszer Jacobi-mátrixának Hurwitz-stabilis volta maga után vonja a diszkretizált rendszer Jacobi-
mátrixának Schur-stabilitását.
Végül pedig feltételezve, hogy a járvány terjedését a populáció térbeli kiterjedése is befolyásol-
ja, a vizsgált autonóm közönséges differenciálegyenlet-rendszert egy diffúziós taggal kiegészítve a
kapott reakció-diffúzió-rendszer esetében is elvégezzük a számításokat.



